lflage/wiki-talks huggingface dataset:
Conversa:Carol Henning

message: Do artigo non se deduce actividade pública ningunha de carácter político, só que era militante dun partido político pero para ser categorizada como político o mínimo que se precisa é que teña carácter público (escritos, actividades, cargos...) ou nalgúns casos actividade clandestina (pero que sempre ha ter repercusión nun grupo aínda que non no seo da sociedade). Pero pagar as cotas dun partido non o converte a un en político. --Sernostri (conversa) 1 de xuño de 2014 ás 21:47 (UTC)
replies: text: Na biografía que aparece en  "A John Steinbeck Encyclopedia" non figura nada da súa suposta militancia comunista, e segundo o limiar desta edición dunha das súas máis populares obras  simplemente o que fixo foi rexistrarse como comunista para votar nunhas eleccións locais un par de anos como un experimento, polo que vou borrar todo o da militancia comunista, que a non ser que se acheguen referencias de fontes acreditadas non existiu (nos Estados Unidos é común rexistrarse coa indicación do partido ao que se ten simpatía ou no que se quere votar nas primarias por partido, hai millóns de persoas rexistradas como demócratas, republicanas ou mesmo milleiros como verdes, libertarios, socialistas e comunistas sen que iso indique militancia política nin sequera voto, que depende moitas veces máis do candidato que do partido)--Sernostri (conversa) 2 de xuño de 2014 ás 17:41 (UTC)
thread_title: Untitled
Conversa:Centro Arqueolóxico de Salinae

message: Cómpre referencia para a seguinte afirmación: "a única salina romana de evaporación solar que foi conservada e musealizada do Imperio Romano". ¿Única en todo o imperio romano? ¿Non hai nada musealizado na Bretaña (por exemplo)? Paréceme estraño... --AArizaga (conversa) 2 de xuño de 2014 ás 11:42 (UTC)
* Na fachada do Museo das Salinas hai diversa información. A que nos interesa agora di o seguinte: "é a primeira salina romana de evaporación solar conservada e musealizada de todo o Imperio Romano". Cambio a redacción anterior (a única salina) pola que ofrece esa información (a primeira salina). Pedro --Lameiro (conversa) 2 de setembro de 2019 ás 21:01 (UTC)
thread_title: Untitled
Conversa:Condado de Grant, Kansas

message: Usuario:Servando2, existen varios condados de Grant, sería mellor deixalo en Condado de Grant, Kansas. Saúdos! --Norrin (Fálame) 2 de xuño de 2014 ás 15:04 (UTC)

message: :Andaba a mirar iso precisamente. Graciñas, xa fago o cambio.Servando2 (Dime) 2 de xuño de 2014 ás 15:09 (UTC)
thread_title: Untitled
Conversa:Lista de megálitos de Galicia

message: Engado o modelo "ampliar" porque faltan moitísimos exemplares. --AArizaga (conversa) 4 de xuño de 2014 ás 10:26 (UTC)
thread_title: Ampliar

message: Por se a alguén lle interesa, acabo de atopar unhas páxinas cos catálogos dos inventarios de patrimonio cultural de moitos concellos (non sei ata que punto estarán completos pero parece que hai bastante información), están aquí: , ,  e . Saúdos, --Elisardojm (conversa) 6 de xuño de 2014 ás 11:17 (UTC)
replies: text: Graciñas polas ligazóns. Ese é o catálogo das normas subsidiarias de planeamento urbanístico, aplicables a aqueles concellos que non teñen PXOM. Efectivamente é un bo punto de partida. Por desgraza, son listas moi incompletas, desiguais segundo concellos e non aportan máis que un listado de nomes, sen máis información. Pero para ir comezando non están mal. Grazas de novo.--AArizaga (conversa) 6 de xuño de 2014 ás 15:31 (UTC)
thread_title: Onde obter información
Conversa:Katanina

message: Non sei se o nome desta proteína ten que ir con k ou c. A palabra procede de forma directa do inglés katanin, polo que a deixei con k, e con k ímola atopar na literatura científica en practicamente todos os idiomas. Porén, a palabra fai referencia á espada xaponesa catana, que no DRAG está escrita con c. Non sei tampouco se aquí hai que aplicar as transliteracións do xapónés ao galego (que eu descoñezo como son), pero non creo, porque a palabra procede do inglés científico.--Miguelferig (conversa) 7 de xuño de 2014 ás 19:09 (UTC)
thread_title: Nome
Conversa:Río Angara

message: Angara ou Angará? A ver se alguén o dá resolto. Un saúdo. --Atobar (conversa comigo) 8 de xuño de 2014 ás 11:09 (UTC)
thread_title: Untitled
Conversa:Fasciola hepatica

message: Non lle coñezo ningunha denominación popular da fasciola, pero si as teño da enfermidade: faixa (e ter a faixa, estar enfaixada, faixada), papeira e papo, sollo, mal do herbo, e algunha máis de menor distribución. Tampouco sei de ningún tratamento popular, salvo cambiarlles de pasto. Pedro --Lameiro (conversa) 9 de xuño de 2014 ás 21:18 (UTC)
replies: text: Grazas, xa procurarei engadir os nomes populares da fasciolíase no gando conforme vaia acabando a páxina; na parte de patoxenia supoño que estaría ben, e algo máis breve no cabezallo.--Miguelferig (conversa) 10 de xuño de 2014 ás 08:33 (UTC)
thread_title: Untitled
Conversa:Gubernia

message: Non sería más adecuado "Gobernación" ou "Gobernorato"? --Norrin (Fálame) 11 de xuño de 2014 ás 13:38 (UTC)
replies: text: Usuario:Xoio, para os artigos particulares (Gobernación de XXX), non sería máis adecuado este segundo termo? "Gobernación" non aparece na RAG, mais sí na Diciopedia por exemplo. --Norrin (Fálame) 18 de xuño de 2014 ás 13:32 (UTC)
replies: text: :Gobernación é o territorio rexido por un gobernador. Gobernatura carecía de referencias; gubernia si se pode aceptar por ser a transliteración da forma rusa.--HacheDous=0 (conversa) 10 de setembro de 2018 ás 08:00 (UTC)
replies: text: ::Porén, os títulos dos artigos deben de ir en galego, de haber un termo correcto. Gobernación, xa que logo. --Norrin (Fálame) 10 de setembro de 2018 ás 13:21 (UTC)

text: :Sería en todo caso gobernacións de Rusia. Supoño que gobernacións non só as habería en Rusia. E tal como mantemos arrondissement para distritos de países francófonos e dos Países Baixos tampouco sería algo fóra do común manter gubernia como gobernacións de Rusia. --HacheDous=0 (conversa) 10 de setembro de 2018 ás 13:46 (UTC)
thread_title: Untitled
Conversa:Cadea humana polo dereito a decidir do País Vasco do 2014

message: O título ten que ir en maiúsculas? De non ser unha organización, non debería. --Norrin (Fálame) 12 de xuño de 2014 ás 12:50 (UTC)
thread_title:  Título 
Conversa:Tetrahymena thermophila

message: Noutras wikipedias T. thermophila está redireccionada á páxina do xénero Tetrahymena. Como norma xeral isto non me parece correcto, xa que debe haber unha páxina para o xénero e outra para as especies (este xénero ten varias especies). Na wikipedia inglesa case toda a información en Tetrahymena refírese a Tetrahymena thermophila, e outras wikipedias parece que imitaron ou traduciron isto. Supoño que co tempo acabarán creando unha páxina para cada cousa como é o habitual, pero polo momento non hai páxina para T. thermophila á parte desta da galipedia, polo que non se poden poñer as wikidatas (ou poderíase iniciar unha wikidata).--Miguelferig (conversa) 14 de xuño de 2014 ás 18:13 (UTC)
thread_title: Tetrahymena e Tetrahymena thermophila
Conversa:Litostomatea

message: Non funcionaba wikidata.--Miguelferig (conversa) 17 de xuño de 2014 ás 19:10 (UTC)
replies: text: Xa está solucionado.--Miguelferig (conversa) 18 de xuño de 2014 ás 17:56 (UTC)
thread_title: Untitled
Conversa:Pneumocystis jiroveci

message: jiroveci non é un erro. É unha sinonimia con respecto a jirovecii (con dous is), xa que o nome deste microorganismo cambiou na nomenclatura de jiroveci a jirovecii. Aínda se seguen usando os dous segundo en que texto.--Miguelferig (conversa) 21 de xuño de 2014 ás 10:01 (UTC)
thread_title: Xustificación da redirección
Conversa:Pneumocystis jirovecii

message: Hai polémica coa ortografía desta especie. Na literatura úsase jiroveci e jirovecii (con dous is). Se se consolida o cambio final a jiroveci no código de nomenclatura, haberá que cambiar o nome á páxina para jiroveci. Polo momento jiroveci está redireccionado.--Miguelferig (conversa) 21 de xuño de 2014 ás 12:19 (UTC)
thread_title: Nome
Conversa:Duranguesado

message: Usuario:Imxavitooh, porqué o movemento? --Norrin (Fálame) 23 de xuño de 2014 ás 15:27 (UTC)
O nome oficial é o de Durangaldea. Esquecín poñelo cando fixen o movemento. --Imxavitooh (conversa) 23 de xuño de 2014 ás 17:11 (UTC)
replies: text: :Imxavitooh xa, mais no mesmo artigo de Comarcas de Biscaia di que non constitúen unha división administrativa oficial, polo que non poden ter nome oficial... Isto hai que referencialo. --Norrin (Fálame) 24 de xuño de 2014 ás 06:19 (UTC)
replies: text: ::Imxavitooh a referencia que engadiches non é tal. En ningún lugar dela se di que sexa oficial dito topónimo. É mais, contén "Bilbo", que non é oficial. --Norrin (Fálame) 24 de xuño de 2014 ás 13:27 (UTC)
replies: text: :::Pois se non hai topónimo oficial, deixamos o de Durangaldea, en éuscaro, que é a lingua propia de Euskadi.--Imxavitooh (conversa) 25 de xuño de 2014 ás 11:08 (UTC)
replies: text: ::::Non, porque de non haber topónimo oficial, ten preferencia a escolla do 1º editor. Neste caso, Duranguesado. --Norrin (Fálame) 25 de xuño de 2014 ás 12:18 (UTC) (segundo Wikipedia:Toponimia).
thread_title:  Movemento
Conversa:Mondragón, Guipúscoa

message: En éuscaro é "Arrasate", en castelán "Mondragón". Ambas formas son oficiais. Porén, en galego, segundo o TILG, en galego ten uso literario a forma Mondragón (22 resultados en 12 obras distintas), mentres que Arrasate non ten uso. Habería que movelo. Comentarios? Suxestións? Saúdos! --Norrin (Fálame) 25 de xuño de 2014 ás 14:09 (UTC)
replies: text: Fago o movemento. --Norrin (Fálame) 3 de xuño de 2015 ás 14:26 (UTC)
thread_title:  Topónimo 
Conversa:Andrés Balsa

message: As primeiras referencias a Galicia ou a España puideron chegar en 1915 pero  nesa data nos Estados Unidos era xa ben coñecido (http://news.google.com/newspapers?nid=1915&dat=19150615&id=FvdGAAAAIBAJ&sjid=F_gMAAAAIBAJ&pg=6024,5279562) cos seus espectáculos de loita e touros, a loita profesional nos Estados Unidos era máis un espectáculo ca un deporte pero hai   referencias na prensa dos Estados Unidos cando menos en 1909   (http://www.newspapers.com/newspage/55949185/). Habería que modificar o artigo para introducir ese dato.--Sernostri (conversa) 30 de xuño de 2014 ás 18:29 (UTC)
thread_title: Untitled
Conversa:Anna Akhmatova

message: Naceu en Ucraína de pais pertencentes á nobreza rusa, con orixes tártaras, e dende os once meses viviu en Rusia, ela sempre se denominou a si mesma rusa e penso que ninguén a considera ucraína, cómpre retirarlle as categorías referentes a Ucraína.--HacheDous=0 (conversa) 1 de agosto de 2017 ás 18:47 (UTC)
thread_title: Untitled
Conversa:Kesha

message: Pebe Sebert é unha muller.
replies: text: Grazas polo aviso, a incorrecta redacción daba a entender que :en:Pebe Sebert é o pai de Kesha, cando é a nai.

text: Amañado. --. HombreDHojalata.conversa 1 de xullo de 2014 ás 17:21 (UTC)
thread_title: Xénero
Conversa:Río Sarela, río Sar

message: Levo un rato tentando atopar outra referencia para a desembocadura, se é na parroquia de Laraño ou se é na de Vidán, e en que lugar, pero non a atopo. Eu polos mapas de división de parroquias, polo Sixpac e polo Googlemaps penso que está na parroquia de Vidán, tentarei atopar unha referencia para este dato. Saúdos, --Elisardojm (conversa) 2 de xullo de 2014 ás 10:04 (UTC)
replies: text: A GEG en DVD di exactamente:  --. HombreDHojalata.conversa 2 de xullo de 2014 ás 15:00 (UTC)
Ese DVD pode dicir misa, a Ponte Vella pertence a Vidán, podedes consultar as entradas tanto de Vidán como de Laraño para comprobalo:
Lugares da parroquia de Vidán no concello de Santiago de Compostela 	
A Cantaleta | O Chouciño | A Ponte Vella | A Rocha Nova | Vidán
Lugares da parroquia de Laraño no concello de Santiago de Compostela 	
A Amañecida | A Barcia | O Casal | Coira | A Igrexa | Lamas | Larañiño | Munín | Pardes | Pardiñas de Abaixo | Pardiñas de Arriba | Reibó | O Rial | Santomil
A desembocadura ben se ve en Google Maps: https://www.google.es/maps/place/42°51'59.5"N+8°34'27.8"W/@42.8665205,-8.574376,19z e apréciase perfectamente que está na Ponte Vella.

text: Amañado, estiven onte polo río e vin o sitio exacto onde desemboca, un pouco antes da ponte do río, que se chama precisamente ponte Vella e da nome ó lugar. Engadín como referencia no artigo as coordenadas do Google maps. Saúdos, --Elisardojm (conversa) 8 de xaneiro de 2015 ás 01:59 (UTC)
thread_title: Desembocadura
Conversa:San Paio, Vigo

message: Bouzas, Coia, San Paio e San Xoan do Monte non son parroquias administrativas do municipio....
Abundando no anterior. San Paio e os seus datos de poboación non aparece na páxina do IGE. --. HombreDHojalata.conversa 2 de xullo de 2014 ás 20:36 (UTC)
replies: text: Respondo en Conversa:Lugares_de_Vigo#Parroquias_que_non_son_administrativas_segundo_o_concello. One2 (conversa) 19 de febreiro de 2022 ás 15:50 (UTC)
thread_title: San Paio xa non é parroquia administrativa
Conversa:San Xoán do Monte, Vigo

message: Bouzas, Coia, San Paio e San Xoan do Monte non son parroquias administrativas do municipio....
Abundando no anterior. San Xoán do Monte e os seus datos de poboación non aparece na páxina do IGE.
thread_title: San Xoán do Monte xa non é parroquia administrativa

message: Non sei de onde sae este título, pero xa se indicou que non é unha parroquia civil/administrativa, é unha parroquia eclesiástica, ecomo se indica aquí tampouco ten ese nome (acho que é a mesma igrexa, pero o Google street view ten os seus límites): ver A maiores pois tampouco se lista aquí, claramente: ver.Vou agardar un pouco, pero o seu é mover a páxina .--Maria zaos (conversa) 8 de maio de 2020 ás 18:21 (UTC)
replies: text: Efectivamente. O territorio que antes figuraba como "San Xoán do Monte" agora, en , cae dentro do territorio da parroquia de Lavadores. Inda que ningún dos veciños demos creto a que por exemplo, a Praza de San Lourenzo ou o Carrefour da Travesía de Vigo pertenza a Lavadores , así é como figura agora. --. HombreDHojalata.conversa 8 de maio de 2020 ás 20:23 (UTC)
thread_title:  Mover páxina
Conversa:Chega de Bois

message: A Chega de Bois xa non é festa galega nin ten máis relación con Muíños có feito de que se celebrara neste concello ata hai case 10 anos. Quero dicir con isto que a categorización non me parece acertada. Pedro --Lameiro (conversa) 5 de xullo de 2014 ás 20:27 (UTC)
Retiro Chega de Bois da Categoría:Festas de Galicia posto que Muíños renunciou no 2006 a seguir celebrando este evento. Rubén --Dodro (conversa) 7 de xullo de 2014 ás 20:18 (UTC)
thread_title: Untitled
Conversa:Borgoña (homónimos)

message: Para harmonizar con outras páximas de homónimos, non se debería substituír o actual Borgoña por este? (E cambiarlle o título a Borgoña por Borgoña, rexión de Francia, ou algo polo estilo?).--XoioÉche o que hai 7 de xullo de 2014 ás 00:10 (UTC)
replies: text: Non, porque o que hoxe existe (a rexión de Borgoña, en Francia) ten prioridade sobre outros usos históricos (cf. Baviera, Países Baixos, Luisiana, etc.). --Norrin (Fálame) 7 de xullo de 2014 ás 06:37 (UTC)
thread_title:  Cambios de títulos
Conversa:Ala (baloncesto)

message: Á: Substantivo. Deporte. Xogador ou grupo de xogadores que se sitúan nos laterais do terreo de xogo.  Para todas as acepcións: Sinónimo: ala
"Aleiro" non se contempla. --. HombreDHojalata.conversa 8 de xullo de 2014 ás 18:05 (UTC)
thread_title: Dicionario da RAG
Conversa:Lugares de Dodro

message: Algúns lugares de Dodro que aparecen neste artigo non aparecen no Nomenclátor da Xunta, pola contra si aparecen na páxina do concello. Que facemos con isto? Saúdos, --Elisardojm (conversa) 8 de xullo de 2014 ás 22:15 (UTC)
thread_title: Lugares
Conversa:Alcalófilo

message: Non estou seguro se é mellor alcalífilo ou alcalófilo. O lóxico sería de álcali > alcalífilo, de ácido > acidófilo, pero non veñen no DRAG. Os nomes científicos son tamén con i: Thiohalospira alkaliphila. No DRAG veñen álcali, alcalimetría, alcalímetro (en cambio foto > fotómetro). --Miguelferig (conversa) 9 de xullo de 2014 ás 19:06 (UTC)
thread_title: Nome
Conversa:Bersebá

message: Que ten de malo que se poñan os cidadáns máis destacables da cidade?
Porque para que se eliminen.. .--Manuel Calviño (conversa) 9 de xullo de 2014 ás 23:51 (UTC)
replies: text: Non os engadimos en ningún artigo. Os motivos son varios: é algo subxectivo (os cidadáns máis destacables), é pouco práctico (que facemos con cidades grandes, enchemos a páxina?), non di nada sobre o obxeto do artigo (a cidade) e finalmente xa está esta información recollida nas categorías "Nados en XXX". Saúdos! --Norrin (Fálame) 10 de xullo de 2014 ás 06:47 (UTC)
thread_title:  Persoeiros 

message: Cómpre referenciar o título do artigo "Bersebá". --. HombreDHojalata.conversa 10 de xullo de 2014 ás 13:21 (UTC)
thread_title:  Título 
Conversa:José Couselo Bouzas

message: A frase: "Foi tío do polígrafo Xosé Ferro Couselo" é correcta? Non será: Xesús Ferro Couselo? --. HombreDHojalata.conversa 13 de xullo de 2014 ás 21:07 (UTC)
* Así é. Xa está corrixido. Pedro --Lameiro (conversa) 13 de xullo de 2014 ás 21:30 (UTC)
thread_title: Xosé ou Xesús ou ...?
Conversa:Einar Már Guðmundsson

message: Neste artigo se di que estudou na Universidade de Reiquiavik, no de en.wiki din que na Universidade de Islandia (non son a mesma!). Alguén ten o dato?  --Norrin (Fálame) 14 de xullo de 2014 ás 12:11 (UTC)
thread_title:  Educación
Conversa:Filoxenia molecular

message: Temos un problema coas páxinas filoxenia molecular e análises moleculares de ADN. Fixen esta páxina sobre a filoxenia molecular, pero á hora de incluíla en wikidata, resultou que en wikidata todos os outros wikis utilizan o termo filoxenia molecular ou equivalente agás dúas, que son o wiki castelán e o galego, porque resultou que wikidata estaba ocupada xa polo termo galego análises moleculares de ADN (só en castelán e galego usan esa denominación) e non puiden incluír esta páxina de filoxenia molecular (a non ser que elimine a outra de wikidata). A páxina de análises moleculares de ADN xa a coñecía eu de antes, pero non me esperaba que estivese incluída desa maneira en wikidata. É unha páxina que empeza falando da sistemática molecular, pero despois é unha páxina que explica máis ben técnicas, e é moi interesante. Esta páxina que acabo de facer eu de filoxenia molecular trátaa máis ben como unha rama da filoxenia sen entrar moito en técnicas. O termo "sistemática molecular", como non estaba redireccionado a nada, redireccioneino a filoxenética molecular, aínda que despois vin que na páxina de análises moleculares de ADN empeza mencionándoa. Entón, non sei que se pode facer, porque o feito é que hai dúas páxinas que tratan aspectos dunha mesma cuestión. Ocórrenseme varias posibilidades:
* Cambiar a wikidata desta páxina para "filoxenia molecular" e crear unha nova entrada de wikidata para "análises moleculares de ADN".
* A redirección "sistemática molecular" redireccionala a "análises..." en lugar de a "filoxenia molecular" como está agora. Pero quedará sen resolver o de wikidata.
* Fusionar as dúas páxinas, pero creo que tocan aspectos distintos dabondo como para que cada páxina poida ter entidade por separado, e ambas as páxinas son bastante extensas. De todos modos, creo que na galipedia debe haber unha páxina titulada filoxenia molecular, xa que é unha rama da bioloxía. 
Por último, creo tamén que o título "análises moleculares de ADN" non se ten por que referir necesariamente a filoxenia. As análises do ADN fanse con todo tipo de propósitos e as máis das veces non se pretende facer unha filoxenia ou estudar a evolución duns taxons, pode facerse para estudar a expresión xénica, secuencialo con fins biotecnolóxicos, estudos metabólicos con xenes "preditos", uso en criminoloxía forense, estudos xenéticos de mutacións e enfermidades hereditarias, etc.--Miguelferig (conversa) 15 de xullo de 2014 ás 12:14 (UTC)
thread_title: Problema con wikidata
Conversa:Igrexa de Santiago de Peñalba

message: Hai unha frase a que non lle collo o sentido. A orixinal, en wiki.es é:
replies: text: "En estos trabajos se comprobó que, hay una gran posibilidad de que los enterramientos interiores solo sean los dos del contra ábside único añadido posterior, que a día de hoy permanece, es el enterramiento románico exterior en su lado oeste, lado en el que debía estar el acceso (según los restos hallados) al antiguo monasterio y del que no se conservan restos."
Deixeille unha mensaxe ao editor :es:Usuario:FCPB, a ver se a pode aclarar. --. HombreDHojalata.conversa 15 de xullo de 2014 ás 16:38 (UTC)
thread_title: Sentido dunha frase
Conversa:Burlada

message: Usuario:Imxavitooh desfixen a túa edición, cómpre respectar o criterio do 1º editor. Hai dúas formas oficiais, e non hai topónimo galego, polo que pódese empregar calquera das dúas. Porén, a páxina creouse coa forma dobre Burlada - Burlata, e posteriormente a movín eu a "Burlada", que é o que queda. Saúdos! --Norrin (Fálame) 16 de xullo de 2014 ás 09:03 (UTC)

message: :Tes razón Norrin, perdoa. Un saúdo. --Imxavitooh (conversa) 16 de xullo de 2014 ás 13:12 (UTC)
thread_title: Untitled
Conversa:Antsoain

message: Usuario:Imxavitooh, cando movas unha páxina (como é o caso) non borres o contido e o pegues no título novo, porque pérdese o historial de edicións. Cómpre facer o movemento co "Mover páxina". Se non podes, pídeo no taboleiro dos administradores. --Norrin (Fálame) 16 de xullo de 2014 ás 09:07 (UTC)
thread_title: Movemento
Conversa:Caracol xigante africano

message: Gracias estevoaei por dicirme o do que ó traducires un artigo desde outra wiki de revisar a correspondencia de modelos, xa sexa no cabezallo (modelo para animais), nas referencias ou nas categorías, xa que cada wikipedia ten o seu estilo e formato, esto non sabía delo, e xa me parecía raro que nunca me funcionase, tamén como se complican os da wikipedia!!
e onde podo ver para facelo ben?
Por certo, no cuadro, puxeches que este caracol está en risco de extinción.. creo que moito en risco de extinción esta xa que é unha especie invasora en todo brasil por exemplo.
Un saúdo e gracias :))
--Manuel Calviño (conversa) 17 de xullo de 2014 ás 03:05 (UTC)
thread_title: Untitled

message: Que máis problemas ten este artigo para seguir tendo o aviso de artigo con problemas? Algúns dos mencionados (de modelos, etc.) parece que xa foron solucionados.--Miguelferig (conversa) 29 de novembro de 2014 ás 19:45 (UTC)
thread_title: Aviso de artigo con problemas
Conversa:Estrellita Castro

message: Esta afirmación precisa de referencia. --. HombreDHojalata.conversa 17 de xullo de 2014 ás 07:42 (UTC)
thread_title: "... a creadora da copla andaluza"
Conversa:Porto de España

message: Non debería ser Porto España? Sendo unha cidade fundada por españois, coido que si hai tradición en galego de chamala así e non Port of Spain. --AMPERIO (conversa) 17 de xullo de 2014 ás 14:01 (UTC)
replies: text: AMPERIOAquí (p. 106) e aquí (p. 133) tradúcese. --Norrin (Fálame) 26 de xullo de 2014 ás 22:20 (UTC)
*A DRAG elixiu Porto de España, aínda que existían referencias a Porto España, supoño que por estar máis preto ao orixinal castelán de Puerto de España e á forma inglesa oficial Port of Spain. En castelán, non obstante, agora parece que se emprega máis Puerto España e Puerto de España é unha forma obsoleta.--HacheDous=0 (conversa) 17 de outubro de 2020 ás 18:51 (UTC)
thread_title: Untitled
Conversa:Inmigración en Chile

message: {{Traducido de|es|Inmigración en Chile}}{{Visitas}}

message: [[Usuario:X4v13r3|X4v13r3]] ([[Conversa Usuario:X4v13r3|fálame]]) 18 de xullo de 2014 ás 09:18 (UTC)
Conversa:Historia humana

message: Retirei contidos que un usuario anónimo copi-pegou das dúas últimas seccións de Historia da Terra ("6 - Evolución humana" e "7 - Civilización") nesta páxina. --. HombreDHojalata.conversa 20 de xullo de 2014 ás 11:12 (UTC)
thread_title: Texto copi-pegado
Conversa:Mantellidae

message: *Contido proveniente de https://es.wikipedia.org/wiki/Mantellidae --Calq (conversa) 21 de xullo de 2014 ás 16:00 (UTC)
thread_title: Untitled
Conversa:Dormencia

message: *Este artigo debería fusionarse con Dormencia. Nachonion (conversa) 22 de xullo de 2014 ás 12:40 (UTC)
thread_title: Untitled